  Майя Бывальцева Паласькись лек вирус инфекци (ОРВИ) алямен сэрен 15-21 южтолэзе Удмуртиысь Дэри, Балезино, Глаз, Камбарка, Каракулино, Кизнер, Красногорск, Сьӧлта, Якшур-Бӧдъя ёросъёсысь 10 нылпи садъёсты быдэсак ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Кылем арня ӵоже Удмуртиын кынман висёнъёсын 13 сюрс 956 адями черлаз, со пӧлысь 64,1 процентэз 14 аресозь пиналъёс. Паласькись лек вирус инфекциен черламъёслэн лыдзы эпидеми гожез 37 процентлы ортчиз. Элькунъя шоро-куспо лыдпусэз Глазкарын, Ижкарын но куатяз гурт ёросъёсын ортчизы Ижкарын арня ӵоже эмъяськонниосы 6 сюрс 992 адями вазиськиз, со пӧлын 14 аресозь 4 сюрс 430 пиналъёс. Висисьёслэн лыдзы эпидеми гожлэсь 13,1 процентлы вылӥынгес пусъемын. Тегъёс: Ижкар Роспотребнадзор висён Удмуртия пуэд  